El Ple de l'Ajuntament d'Alaquàs aprova citar per al 30 de desembre als propietaris del Castell-Palau per a l'alçament de l'acta prèvia d'ocupació
29/11/2002 12:03:00

# El Ple de l'Ajuntament d'Alaquàs aprova citar per al 30 de desembre als propietaris del Castell-Palau per a l'alçament de l'acta prèvia d'ocupació

*   29/11/2002 12:03:00
*   [Imprimir](#)
*   Compartir
*    https://www.alaquas.org/documento.asp?id\_do=8308

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8308%2F0&title=Ajuntament%20d%27Alaqu%C3%A0s.%20Premsa.El%20Ple%20de%20l%27Ajuntament%20d%27Alaqu%C3%A0s%20aprova%20citar%20per%20al%2030%20de%20desembre%20als%20propietaris%20del%20Castell-Palau%20per%20a%20l%27al%C3%A7ament%20de%20l%27acta%20pr%C3%A8via%20d%27ocupaci%C3%B3)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8308/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2002/2/8308/8308_Form_4.jpg)](https://www.alaquas.org/ficheros/documentos/2002/2/8308/8308_Form_10.jpg "<a href='https://www.alaquas.org/ficheros/documentos/2002/2/8308/8308_Form_10.jpg' target=_blank><i class='fa fa-external-link' aria-hidden='true'></i>.El Ple de l'Ajuntament d'Alaquàs aprova citar per al 30 de desembre als propietaris del Castell-Palau per a l'alçament de l'acta prèvia d'ocupació</a>")

La proposta de citació va comptar amb 20 vots a favor i 1 abstenció

El Ple de la Corporació de l'Ajuntament d'Alaquàs, reunit en sessió extraordinària, ha aprovat amb 20 vots a favor i 1 abstenció, citar el proper dia 30 de desembre als propietaris del Castell-Palau d'Alaquàs amb l'objectiu d'alçar l'acta prèvia d'ocupació d'aquest immoble.

Des d'aquesta data, el propietari del Castell disposarà d'un termini de 15 dies hàbils, és a dir, fins el 20 de gener, per fer les al·legacions que consideren oportunes, retirar els ensers personals i procedir al lliurament de l'immoble a l'Ajuntament d'Alaquàs per bé que aquest procedisca a la seua immediata i urgent ocupació.

L'Alcalde d'Alaquàs va manifestar en el Ple que una vegada l'Ajuntament ocupe el Castell "s'encarregarà un inventari que determine la situació real de l'immoble en el moment de la seua recepció" i que a continuació, es realitzaran unes obres en el monument, de lleu importància, per posibilitar la seua reapertura a la ciutadania en poques setmanes i posar en marxa, així, les primeres activitats culturals.

Jorge Alarte també va apuntar que, des de l'Ajuntament d'Alaquàs s'ha encarregat a l'arquitecte Vicent García, responsable del Pla Especial de Protecció i Reforma del Centre Històric, la redacció del Pla Director del Castell, en què s'assenyalaran els seus possibles usos i les línies d'actuació en la rehabilitació del que en l'actualitat és un dels monuments arquitectònics més importants de l'Horta Sud i de la Comunitat Valenciana.